CELEX: 62013CN0433
Language: el
Date: 2013-07-31 00:00:00
Title: Υπόθεση C-433/13: Προσφυγή της 31ης Ιουλίου 2013 — Ευρωπαϊκή Επιτροπή κατά Σλοβακικής Δημοκρατίας

16.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 336/6
            
         Προσφυγή της 31ης Ιουλίου 2013 — Ευρωπαϊκή Επιτροπή κατά Σλοβακικής Δημοκρατίας
   (Υπόθεση C-433/13)
   2013/C 336/15
   Γλώσσα διαδικασίας: σλοβακική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: A. Tokár και F. Schatz)
   
      Καθής: Σλοβακική Δημοκρατία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Σλοβακική Δημοκρατία, αρνούμενη να καταβάλει το επίδομα περιθάλψεως, το επίδομα ενισχύσεως και το επίδομα αντισταθμίσεως του υπερβολικού κόστους σύμφωνα με τον νόμο 447/2008 Z.z. στους δικαιούχους που κατοικούν σε κράτος μέλος άλλο από τη Σλοβακική Δημοκρατία, παρέβη τις υποχρεώσεις που υπέχει δυνάμει του άρθρου 48 της Συνθήκης για τη Λειτουργία της Ευρωπαϊκής Ένωσης και των άρθρων 7 και 21 του κανονισμού (ΕΚ) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (1)·
            
         
               —
            
            
               να καταδικάσει τη Σλοβακική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Επιτροπή υποστηρίζει ότι το επίδομα περιθάλψεως, το επίδομα ενισχύσεως και το επίδομα για την αντιστάθμιση του υπερβολικού κόστους σύμφωνα με τον νόμο 447/2008 Z.z. αποτελούν παροχές ασθενείας, υπό την έννοια του άρθρου 3, παράγραφος 1, στοιχείο α', του κανονισμού 883/2004, οι οποίες πρέπει να καταβάλλονται και στους δικαιούχους οι οποίοι κατοικούν εκτός του εξεταζόμενου κράτους μέλους (εν προκειμένω εκτός της Σλοβακικής Δημοκρατίας). Οι εθνικοί κανόνες δεν μπορούν να περιορίσουν το δικαίωμα των δικαιούχων που κατοικούν εκτός της Σλοβακικής Δημοκρατίας για λήψη των εν λόγω επιδομάτων. Η εθνική νομοθεσία της Σλοβακικής Δημοκρατίας, η οποία προβλέπει τον ως άνω περιορισμό, αντιβαίνει ως εκ τούτου στο άρθρο 48 ΣΛΕΕ και στα άρθρα 7 και 21 του κανονισμού 883/2004.
   
      (1)  ΕΕ L 166, σ. 1.